шеги за Тока
Как протича сутринта при различните зодии

6:00 ч.: Девата се е събудила и преди да се изкъпе, измива цялата баня. След като приключва със зъбите, слага четката в стерилна торбичка и на специално място… далеч от тези на останалите й съквартиранти!

6:15 ч.: Козирогът става и изключва бойлера, свършила е нощната тарифа на тока.

6:20 ч.: Водолеят излиза на сутрешен джогинг.

6:30 ч.: Везната и Лъвът пред огледалото започват да се сбият хидратиращия крем и гела за коса.

6:40 ч.: Телецът закусва Nutella със супена лъжица.

6:45 ч.: Стрелецът става и отново включва бойлера!

7:00 ч.: Ракът прави сандвичи, девата изцежда фреш. Близнакът все още е в леглото със смартфона и си проверява пощата, Facebook, Twitter и Instagram.

7:05 ч.: Скорпионът разбива вратата на банята - Везната излиза смъртно обидена с несесера в ръцете.

7:10 ч.: Овенът става и пуска хронометъра.

7:11 мин и 45 сек: Овенът е изкъпан, облечен, обут и маха от стълбището. Изключва хронометъра.

7:15 ч.: Телецът с лъжицата стърже по буркана. Няма повече Nutella.

7:20 ч.: Везната и Лъвът пак се сблъскват пред огледалото, последен шанс да се погледнат и да се възхитят сами на себе си, преди да излязат.

7:30 ч.: Водолеят се къпе със студена вода. Козирогът пак е изключил бойлера.

7:40 ч.: Всички излизат.

7:45 ч.: Близнакът се връща, забравил е един от 3-те си телефона.

7:50 ч.: Близнакът пак се връща, забравил е портмонето си…

8:00 ч.: Рибата се събужда и разбира, че са я оставили заключена в апартамента.